**Forskningsetisk utvalg i instituttsektoren m/varamedlemmer**

 Oslo, 10.11.2020

**REFERAT møte 2-20 i Forskningsetisk utvalg i instituttsektoren**

**Tid: Mandag 2.november kl. 14.00-16.00**

**Sted: Teams**

**Til stede:** Christian Hambro (leder), Kristin Rosendal, Martin Smestad, Bjørn Langerud, Ketil Skogen (delvis ute pga dårlig nett)

**Forfall:** Mia Røra

**Sekretariat:** Agnes Landstad (referent)

***Presentasjon av FEK rapport Stordata i forskning***

[*Trine B.Haugen*](https://www.oslomet.no/om/ansatt/tribha/)*, professor ved OsloMet var invitert til å presentere FEKs rapport om stordata og etikk:* [*Stordata i forskning: store muligheter, store utfordringer*](https://www.forskningsetikk.no/globalassets/dokumenter/4-publikasjoner-som-pdf/stordata-i-forskning---store-muligheter-store-utfordringer.pdf)*. Haugen er medlem i NEM og deltok i arbeidsgruppen som utarbeidet rapporten.*

*Se presentasjon vedlagt.*

**Kommentarer:**

Rapporten er et nybrottsarbeid og skal være dynamisk og videreutvikles etter hvert. FEK ønsker derfor innspill til hvordan rapporten benyttes og utfyllende til revisjon.

Mye forskning berører stordata i forståelsen stordatabruk i forskning, på tvers av fag og sektorer.

Det er viktig å øke kunnskapen om, og bevisstheten om utfordringene i stordata. For eksempel betyr ikke store data at det er bedre data. Kvalitetskravene til data må håndheves like strengt med store datamengder som mindre datamengder. Kildene til stordata er mange og varierte, noe som gjør kvalitetssikring viktig og svært krevende.

FEU takker for en svært interessant og anvendelig rapport. FEU vil sende rapporten til instituttene med anbefaling om å ta den i bruk i intern opplæring.

**Sakliste:**

**9/20 Godkjenning av innkalling og dagsorden**

 Saksdokumentene og teams-innkalling var beklageligvis sendt til feil adresse hos Christian.

**Vedtak:** *Innkalling og dagsorden godkjennes*

**10/20 Godkjenning av referat fra møte 1-20, 4.juni 2020**

**Vedtak:** *Referat fra møte 1-20 godkjennes*

**11/20 Forskningens frihet i instituttene**

**Kommentarer:**

* NIBIO har arbeidet med tydeliggjøring av akademisk frihet i instituttet. Basert på dette, vil Bjørn starte arbeidet med å utforme grunnlaget for en FFA-veileder (5-10 sider) om forskningens frihet, hvor en tydeliggjør roller og ansvar i instituttsektoren.
* Arbeidet med veileder bør bygge på boken til Slotfeldt Ellingsen.
* Noen forskningsetiske problemstillinger bør skrives ut som dilemma-trening og tas inn i e-læringsmodulen
* Vi bør ha en første versjon som kan deles og deretter bygge videre på det etter hvert.
* Frist for et første utkast til epostdiskusjon i FEU: 15.des 2020
* Veileder legges frem for styret i februar 2021

**Vedtak:**

*For å bidra til at forskningens frihet diskuteres og ivaretas på en god måte i forskningsinstituttene, foreslår FEU for styret i FFA at det utarbeides en veileder for forskningsinstituttene. Veilederen bør bl.a. omtale*

* *Arbeidsgivers styringsrett i valg av forskningstema og problemstillinger, forskerens frihet til å utvikle problemstillinger*
* *Problemstillinger knyttet til oppdragsforskning, faglig og økonomisk uavhengighet, kontrakter osv*
* *Publisering og formidling*
* *Ytringsfrihet og forskerens deltagelse i samfunnsdebatten*

**12/20 Etiske problemstillinger i stordata – er det problemstillinger som er særlig relevante for forskningsinstituttene?**

Martin Smestad Foss og Kristin Rosendal innledet til diskusjon.

*Se vedlagt presentasjon fra Martin.*

**Kommentarer:**

* FEU bør sende ut informasjon om rapporten til alle instituttene om at FEU har hatt den oppe til diskusjon og anbefaler at den tas opp til diskusjon i instituttet, ev med tilføyelse om at stordata er en problemstilling langt ut over persondata. Forskersamfunnet må ha høy bevissthet om misbruksfaren.
* Martin lister noen problemstillinger som vi anbefaler instituttene å diskutere og inkludere i opplæringen av ansatte.
* Stadig mer ansvar legges på den enkelte forskeren – det er krevende å ta ansvaret for store datamengder som gjerne omfatter mange fagområder. (Ref Martins presentasjon slide 5.) Forskningsinstituttet må ha en holdning til dette. Datahåndtering må håndteres på institusjonsnivå og på sektornivå.
* Manipulering av data fra de som sitter på kilde eller mellom kilde og datafilter er lett tilgjengelig og svært vanskelig å avdekke.
* Det ligger mye penger i samling og bruk av stordata. Kommer opp i samarbeid med kommersielle aktører.
* De fleste anbefalinger i rapporten er rettet mot enkeltforskere. De etiske vurderingene går på individnivå, men institusjonsledelsens ansvar og rammer må tydeliggjøres. FEU må adressere institusjonsnivå. Ref også diskusjonen om akademisk frihet/forskningens frihet.

**Vedtak:**

*FEU sender rapporten til instituttene med anbefaling om å ta den opp til diskusjon og inkludere den i opplæringen av ansatte.*

**13/20 Innspill til ny strategi for Nasjonale forskningsetiske komiteer, FEK**

**Kommentarer:**

* Sekretariatet utarbeider utkast til skriftlig innspill til FEK, basert på diskusjonen i utvalget. Utvalget diskuterer innspillet på epost før møte med FEK.
* FEU inviterer sekretariatsleder i FEK til et møte hvor vi presenterer og diskuterer våre innspill.

**Vedtak:**

*FEU ber sekretariatet utarbeide skriftlig innspill til strategi for FEK basert på utvalgets diskusjon.*

*FEU inviterer sekretariatsleder i FEK til dialogmøte om innspillet.*

**14/20 Orienteringer**

 Muntlig:

* Siste nytt fra instituttenes arbeid med forskningsetikk
	+ - NIBIO: Avventer ev sak i Granskingsutvalget
		- IFE- ny etikkopplæring i instituttet; halvdagsopplæring for alle ledere
		- Generelt: Bierverv og kommersielle inntekter er en gjennomgående problemstilling. NIBIO utarbeider nå prosedyrer for håndtering av bierverv og kommersielle inntekter. Prosedyrene deles med FEU når ferdige.
* [Digital kaffe for sekretariater i redelighetsutvalg 19.nov](https://www.forskningsetikk.no/arrangementer/digital-sekretariatskaffe-for-redelighetsutvalg/) – *utvalgets medlemmer oppfordres til å delta*
* Presentasjon av FEU og FFAs arbeid med forskningsetikk NSD 19.nov 2020

Skriftlig:

* Saker behandlet i de nasjonale forskningsetiske komiteene siden 4.juni 2020. Ingen uttalelser fra NENT el NESH. Granskingsutvalget legger ikke ut sine protokoller, derimot vil sakene fremgå av postlister.
* FEK [webinar om etisk skjønn i forskning](https://forskningsetikk.kg5.no/), 13.oktober 2020
* *Anbefales!* Ny bok om forskningsetikk: [*Forskningsetikk - yrkesetikk ved forskningsvirksomhet*](https://issuu.com/universitetsforlaget/docs/sider_fra_9788215042329_slotfeldt-ellingsen_forskn)*.* Forfatter Dag Slotfeldt-Ellingsen, [anmeldelse av Kjetil Vikene i Forskningsetikk juni 2020](https://www.forskerforum.no/alt-du-vil-vite-om-forskningsetikk-men-ikke-vager-a-sporre-om/)

**15/20 Aktuelle saker og dato for FEU møte 1/21**

 Onsdag 3.juni kl 14-16

Saker:

* Veileder Forskningsetisk frihet i instituttene
* Strategi for FEK
* Kartlegging av omfang av forskningsetiske saker i instituttene
* Forskningssamarbeid med internasjonale samarbeidspartnere: Føringer fra NFR og føringer fra PST – samarbeid med Russland, Kina, Brasil insentiveres av NFR, mens PST advarer mot det samme. Martin presenterer saken.
* Bierverv - hva kan ansatte involvere seg i? Bjørn presenterer NIBIOs prosedyre.

**16/20 Eventuelt**

Bokanbefaling fra Bjørn: Hanne Kjøller: [*Kris i forskningsfrågan: eller vad fan får vi för pengarna.*](https://www.adlibris.com/no/bok/kris-i-forskningsfragan-eller-vad-fan-far-vi-for-pengarna-9789188589767)